ce ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk tt kk kk ru kk kk kk kk kk kk ru kk kk kk en kk kk kk kk kk kk kk kk kk ru kk kk kk kk ru bg kk de kk kk
Жайылымды көлдете суару жұмысы жүзеге аспақшы
Аудан әкімдігінің кіші мәжіліс залында аудан әкімі жанындағы әйелдер істері …Толығырақ »
Меморандум жұмыстары жалғаса бермек
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 13.07.2018, 206 рет оқылды
Мемлекеттің аймақтық тұтастығын, халықтың қоғамдық қауіпсіздігін берік қорғайтын әскери  және құқық қорғау саласының қызметкерлеріне құрметіміз қашанда шексіз.  Ал сол салада жүрген әйел адамдар туралы әңгіме тіптен басқа. Себебі өзіне алдымен Табиғат-Ана жүктеген ұрпақ тәрбиесі мен қатар мемлекет тарапынан иығына артылған аса зор жауапкершілікті арқалау әйелдің әйелінің ғана қолынан келсе керек-ті. Сондай жанның бірі   Алматыда тұратын жерлесіміз Бәтима Нұрышованы музейге кіріп келгенде полиция  қызметкері деп мүлдем ойламадық. Аққұба, талдырмаш денелі, сыпайы сөйлеп, сынық мінез танытқан әдемі келіншекпен сөйлесе келгенде подполковник болып шықты. «Жәнібектік  Нәси  Нұрышев пен Гүлбарам Биғалиеваның отбасында дүниеге келдім. 1984 жылы 7-сыныпқа дейін Т.Жароков атындағы орта мектептен білім алдым. Бүгін  білім нәрін сепкен, тәлім-тәрбиенің қадасын қаққан ұстаздарым  Хатима Құбаева, София Тұрғалиева апайларыма арнайы барып көрісіп, сәлемдесіп шықтым. Алматы қаласынан орта мектепті, одан соң  Қазақ Мемлекеттік университетінің журналистика факультетін бітірдім. 1997 жылдан бері құқық қорғау саласында еңбек етемін. Жұбайым Мұхтар Қалтаев доғарыстағы майор шеніндегі  орган қызметкері болса, ұлымыз Бағлан Мұхтарұлы аға лейтенант шенінде біздің жолымызды қуып, бүгінде құқық қорғау саласында  қызмет етуде. Қызымыз Ақнұр болашақ экономист. Дана келініміз бен  Қанат есімді тәтті немереміз бар. 1984 жылдан бері көрмеген  Жәнібектегі сыныптастарыммен кездесіп,  өмірден ерте өткен ата-анамының басына тәу етіп, садақа бермекпін. Туған жерімнің адам танымастай өзгеріп, өркендегеніне перзенті ретінде қуаныштымын», — деген Бәтима Нәсиқызы Жәнібек ауданының өткені мен бүгініне қатысты мақалаларды жіберсеңіз, оларды жариялап, өзге аймақтарға тарихы тереңде жатқан туған жеріміз туралы  танытуға  бүгінде республикалық басылымдарда қызметте отырған журналист достарымның көмегіне жүгіне аламын деп уәде берді. Аяулы жар, абзал ана, сүйікті ене,  мейірімді әже және білікті де елжанды полиция қызметкері Бәтима замандасымызға сүйсіне әрі Жәнібектен шыққан подполковник ретінде мақтанышпен қарадық.
ҚР Журналистер одағының мүшесі,
Батыс Қазақстан  облыстық  тарихи-өлкетану музейінің
Жәнібек аудандық музей бөлімінің меңгерушісі
«Бірақ қайда, қай шалғайда жүрмейін, Жәнібекке туған жерім деп келдім»
Күні: 13.07.2018, 94 рет оқылды
Күнделікті жұмыс барысында музейге әрісі Астана мен  Алматы, Мәскеу,  Павлодар, Қарағанды, Ақтөбе, Атырау, Семей, берісі Орал қаласы, Шығыс, Солтүстік Қазақстан  облыстарынан  келген  қонақтар мен сол аймақта өркен жайып, қоныс тепкен жерлестеріміз келіп жатады. Осыдан қырық үш жыл бұрын Алматыға жары Бекболат Құрмашевпен бірге қоныс аударған Ұмсынғаным Молдағалиева апамыз Жәнібек ауылында тұратын інісі Досқали аға, оның ұлы Жандосбек, келіні Бақытжамал апамен бірге музейге келді. «1949 жылы Еңбекші ауылында (бұрынғы «Ақ школ») дүниеге келдім.  Еңбекке ерте араласып қалған шопанның қызы  болғандықтан етім тірі, пысық болып өстім. Ұзынкөл ауылында клуб меңгерушісі, ауылдық комсомол ұйымының хатшысы болдым. София Тұрғалиевадай ұстаздың алдын көрдік. Биыл мектеп бітіргенімізге елу жыл болғандықтан сыныптастармен Орал қаласында кездесу өткіздік. Ауылдан  Бұрхан Өтеғалиев, Алматыдан Райхан Әбішева, Лена Шалқабанова сынды сыныптастар жиналып, бір жасап қалдық. Оқудың ерте-кеші жоқ екен,  2001 жылы Алматы қаласынан медресені аяқтадым. Жиырма сегіз жылдан бері ораза ұстап, жиырма бес жылдан бері бес уақыт намызымды қаза қылмай оқып келемін. Халқымыздың салт-дәстүрін берік ұстанып,  тоқыма тоқу, құрақ құрау сынды ісмерлікпен айналысамын. Елге 2015 жылдан кейін  келіп тұрғаным осы. Аудан орталығы да,  ауылдар да жасанып, жайнай түскен екен. Музейді аралай жүріп кезіндегі көзкөргендердің енді тарихқа айналған жансыз бейнесімен тілдесіп, олардың тұтынған заттарын көргенде есіме өткен жылдарым сағынышпен оралды. Аман-есен үйіме жеткен соң,  музейге ұлттық нақыштағы өз қолымнан шыққан дүниелерімді беріп жіберемін»,- деген Ұмсынғаным Құсайынқызы тілек дәптеріне лебізін төгілтіп, біздерге ақ батасын жаудырды.
ҚР Журналистер одағының мүшесі,
Батыс Қазақстан  облыстық  тарихи-өлкетану музейінің
Жәнібек аудандық музей бөлімінің меңгерушісі
Күні: 13.07.2018, 72 рет оқылды
—  Астана қаласының 20 жылдығына арналған велосипед туризмі техникасынан облыстық «Күміс шабақ – 2018» жарысы және 1-категориялы веложорығы жуырда Қазталов ауданынында өткізілді, — дейді Жәнібек аудандық балалар-жасөспірімдер туризмі және экология орталығының өлкетану бағыты бойынша әдіскері Мейрамгүл Байғазиева. -Жарыстың мақсаты: оқушылар арасында велосипед туризмін, саламатты өмір салтын насихаттау, веложорыққа қатысушылардың туристік шеберліктерін жетілдіру, веложорық қауіпсіздігін арттыру. Жарыс бағдарламасы 5 қашықтықтан тұрды: мәнерлеп жүру, триал, велокросс, супервелл, бірінші категориялы қиындықтағы веложорық және «веложорық» байқауы. Осы жарыстардың қорытындысы бойынша «мәнерлеп жүру» қашықтығынан ұлдар арасында Аман Бақтығали І, «триал» қашықтығынан Олжас Есентаев І, «жорық туралы есеп» байқауынан ауданымыздың командасы ІІІ орынға ие болды. «Велокросс» қашықтығы бойынша қыздар арасында І орынды ауданымыздың аралас жұп командасы жеңіп алды. Жалпыкомандалық есеп бойынша Жәнібек ауданы ІІІ орынды иемденді.   А.БАЙБАРАҚ
Республикалық жарыстан – жүлдемен
Күні: 13.07.2018, 54 рет оқылды
Жәнібек аудандық балалар-жасөспірімдер туризмі және экология орталығының өлкетану бағыты бойынша әдіскері Мейрамгүл Байғазиеваның айтуынша, Қазақстан Республикасының туристік көпсайыс Кубогінің аясында Ақтөбе облысының Шәмші Қалдаяқов ауылында жаяу және велосипед туризмі бойынша өткізілген республикалық жарысқа БҚО жасөспірімдер құрама командасының сапында аудандық балалар-жасөспірімдер туризмі және экология орталығының командасы үш жас ерекшелігі бойынша қатысып, жүлделі орындардан көрініпті. Жарыс бағдарламасы «байлам», «кросс жорық» және «техникалық қашықтықтан» тұрған. «Балалар тобы» арасында Райымбек Бисенов (№ 1 мектеп-лицейдің 8-сынып оқушысы) «байлам» қашықтығынан ІІ, «техникалық қашықтықтан» І, велосипед туризмінен ІІ,  жалпыкомандалық есеп бойынша ІІІ орын алған. «Жасөспірімдер тобы» арасында Бекзат Бекмұхамбетов (М.Ықсанов атындағы Жәнібек колледжінің 2-курс студенті), Нұртілеу Мақсотов  (Х.Халиуллин атындағы ЖББОМ-ның 10-сынып оқушысы) «кросс жорықтан» ІІІ, жалпыкомандалық есеп бойынша ІІІ орынға ие болыпты. «Ересектер тобы» арасында Ерлан Ниғметов, Мәдина Сағадетова (Т.Жароков атындағы ЖББОМ-ның 10-сынып оқушысы) «байлам» қашықтығынан ІІ және «техникалық қашықтықтан» І, ал «кросс жорығынан» І, жалпыкомандалық есеп бойынша І орынды иеленіпті. Велоқашықтық бойынша жалпыкомандалық есепте ІІ орынға қол жеткізіпті. А.ЕСІРКЕПОВ
«Жәнібекті сағынғанда жүрегім елжіреп, жанарыма жас келеді»
Күні: 13.07.2018, 80 рет оқылды
«Әке-шеше  болу  да – сынақ    қатал»  демекші, әр ата-ана өз соңына атына кір келтірмейтін тәрбиелі ұрпағын қалдырғысы келетіні анық. Ұлы Отан соғысы кезінде сержант шенінде бөлімше командирі міндетін атқарып, М.Горький атындағы танк училищесін бітірген,   «Еңбек Қызыл Ту», «Отан соғысы» ордені    және бірнеше медальдармен марапатталған   майдангер Сырәлі Ғаббасұлы  Нұрпейісовтің есімін қадірлейтін  жерлестері үшін оның ұлы Ижан Ғаббасовтың да орны еркеше. «Милиция  менің қорғаным» деген ұран дәуірлеп тұрған  кеңестік заманда  Астрахань  милиция мектебін, Қарағанды жоғарғы милиция мектебін тәмамдаған, КСРО ІІМ Мәскеу академиясының тыңдаушысы болған ағамыз  еңбек жолын Жәнібек аудандық  ІІ бөлімінде қылмысты іздестіру жөніндегі аға инспектор болып бастап,  әр жылдарда Тайпақ, Зеленов, Приуралье АІІБ бастығы, Орал облыстық ІІБ бастығының орынбасары, Орал ҚІІБ бастығы, КСРО ІІМ қылмысты іздестіру бас басқармасында аға инспектор,  Самара облыстық ІІБ  ұйымдасқан қылмысқа қарсы күрес бөлімінің,  БҚО ІІБ криминалды полиция қызметінің бастығы, ҚР ІІМ ішкі қауіпсіздік департаменті бастығының орынбасары, «Беркут-А» күзет фирмасының директоры сынды атағынан ат үркетін   лауазымды қызметті абыроймен атқарды.  Елге сіңген еңбегі еленген азамат  «ҚР ІІМ еңбегі сіңген қызметкері», «ҚР ІІМ құрметті ардагері» атағына ие болды. Бүгінде Астана қаласында тұратын зейнеткер Ижан Сырәліұлы туған інісі, Орал қаласында тұратын Аманкелді Сырәліұлымен бірге Жәнібекке  келген сапарында арнайылап ат басын музейге бұрып, ылғалсыз ауанда алғаусыз көңілден шыққан әңгімесін айтып, музейдегі әр жәдігерге зер сала үңіліп, тарихын білді. Сөзі мәнді, ойы нәрлі, өмірлік тәжірибесі мол ағаның алдымен мінезінің мінәйімдігі, болмысының қарапайымдылығы  тәнті еткен еді бізді.  Музейде көрнекті жерде тұрған әкесі Сырәлі ақсақалдың  1959,1964 жылы Ленинград қаласында жасалған мандолина мен гармонь аспабын, фотосуреттерін, жалпы жерлестеріне қатысты әр деректі зор ыждағатпен  тамашалады. Өткен ғасырдың елуінші жылдарында негізін Жанғазы Темірәлиев қалаған, Биболат Аюповтай саңлақ күйші жұмысын жандандырған халықтық ұлт-аспаптары оркестрінің құрамында ойнаған  Сырәлі Ғаббасұлының 1961 жылы маусым айында оркестр мүшелерімен түскен суреті, өз қолымен жазған өмірбаяны, 1969 жылы майдангерге берілген №817 тіркеу нөмірлі аурулығы туралы анықтама, 1960 жылдары толтырылған кадр ісі жөніндегі жеке парақ, Сырәлі атаның жары Рабиға әженің өлеңдер жазылған қойын кітапшасы (барлығы да түпнұсқа құжаттар), жеке бас құжаттар топтастырылған майдангерлерге арналған №6 қорда тіркелген отбасылық деректермен танысты. Бұл жәдігерлерді Сырәлі ақсақалдың қызы Фарида Исентаева  мен  келіні Жауһар  2014 жылдың  қараша айында тапсырған болатын. Сталинград майданының берік базалық тылы ретіндегі  Жәнібек ауданының  рөліне кеңінен тоқталып, жерлестерінің ерен еңбегін, өшпес ерлігін әңгімелеген ағамыз  «Соғыс өрті шарпыған Жәнібек» панорамасын көрген кезде тебіреніп көзіне жас алды. «Қызмет бабында әр қиырда жүргенде де туған жерімді бір сәт есімнен шығарған емеспін. Бүгінде төгілген тердің төлеуі қайтқан зейнеткерлік жасқа жетіп, есейгенде өскен ұяма деген сағынышым тіптен үдей түскендей», — дегенде дауысы дірілдеп кетті. Біздердің санамызда әскери адам мен полиция қызметкерлерінің сұсы қатал, жүйкесі мықты, анау-мынауға селт етпейтін тасжүрек деген пікір әбден сіңісті болып кеткен ғой. Ағаның жан дүниесін түсіне отырып,   бар ғұмырын қоғамдық қауіпсіздікті сақтауға сарп еткен жанның  көңілін тебіренткен туған жердің құдіреті-ау деген ой түйдік. Ағаш екеш ағаштың өзі де желден «жапырағымнан айырсаң да топырағымнан  айырма» деп сұрайды екен.  Аман болыңыз, жерлес аға!
ҚР Журналистер одағының мүшесі,
Батыс Қазақстан  облыстық  тарихи-өлкетану музейінің
Жәнібек аудандық музей бөлімінің меңгерушісі
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті